**Grebla**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Grebla gândurilor, ca și unghii-nfipte-n piele,

O întind ca să mai curăț noaptea de câteva stele

Ce sclipesc în ochii minții luminând prea dureros

Amintiri ca o tumoră ce-a ajuns până la os.

Și greblez minute, ore și strâng stelele în sac,

Poate mă-nțeleg cu noaptea să-i vin somnului de hac...

Dar în dinți se prinde luna și-un izvor de sânge alb

Se prelinge către gene, gândurile se fac colb.

Scap din minte grebla lungă, degetele se preling

Către tâmpla cea fierbinte și steluțele se sting

Una câte una-n sacul împietrit lângă-al meu pat,

Gânduri negre-n noaptea mută spre neant s-au răsfirat.

Degetele calde lasă somnul să pătrundă-n lumea

Care-a fost creată-n ore chinuite, mintea mea

Nu mai lasă amintiri la izvorul conștiinței…

Zorile sărută pleoape lăsate pradă dorinței !